Pic d'Aneto

Lo Pic d'Aneto qu'ei lo punt mei haut deus Pirenèus dab 3404 m. Que hè partida deu massís de la Maladeta que ne'n constituish l’extremitat sud. Que's situa dens la comuna de Benasc o Benás, dens la província d'Òsca, au nòrd de la comunautat autonòma d’Aragon, en Espanha.

Ascension

La pujada que se hè generalament  desempuish l'arruc de la Renclusa (2140 m). Enlà, l'itinerari que passa capvath la mei granda partida deu glacièr que s'espandish cap nòrd deu pic. Lo suc qu'ei dehendut per un cort passatge arrocalhós nomenat "pont de Maomet". Qu'ei format per bèth blòcs estables, dab ua hòrta exposicion au void de cada costat. A la cima que se trapa ua crotz impressionanta e ua vista contrastada, dab cap nòrd, lo massís de la Maladeta cobèrt de nèu e cap sud lo fosc e sec Haut Aragon.

 Nòtas e referéncias 

Categoria:Pirenèus
Categoria:Punt culminant
Categoria:Montanha dels Pirenèus espanhòls
Categoria:Òsca (província)
Categoria:Geografia d'Aragon